תיאטרון קומקום

תיאטרון קומקום הוא תיאטרון שוליים (פרינג') ירושלמי, המתמחה בתיאטרון בובות לילדים, תיאטרון חפצים ותיאטרון פיזי. התיאטרון פועל באזור התעשייה תלפיות בירושלים, בבניין ההיסטורי שבו ישבו בית הספר סם שפיגל לקולנוע ולטלוויזיה, בית הספר לתיאטרון חזותי ו-סטודיו למשחק ניסן נתיב.אתר תיאטרון קומקום – עמוד ראשי לצד פעילותו השוטפת בתחום התיאטרון, התיאטרון מפעיל גם מרחבי יצירה אינטראקטיביים לקהל ומשתתף באירועים בישראל ובעולם.תיאטרון קומקום בפסטיבל subotica בסרביה

 היסטוריה 
את התיאטרון יסדו בשנת 2005 אנדרי וקטיה אורבך, שהכירו בבית הספר לתיאטרון חזותי בירושלים, ושבו יצרו את הצגת הבכורה "האדם הרוכב".תיאטרון קומקום – "האדם הרוכב"

בשנים 2005–2011 פעל התיאטרון ללא מקום קבוע, ונדד בין גלריית האמנים באצטדיון טדי, סטודיו בשכונת אבו תור, וכן הופעות בפסטיבלים ותיאטראות בחו"ל.

בין השנים 2011–2014 אמצה עיריית ירושלים את התיאטרון והוא השתכן במבנה בשכונת מוסררה, שבו פועל כיום מרכז הצעירים העירוני. בשנת 2012 התקיים שם פסטיבל "בובות ועוד" הראשון.

בשנים 2014–2020 עבד התיאטרון ללא אולם קבע, והופיע במרחבים בעיר, בין היתר בבית מזיא, בגבעת התנ"ך, ובמוזיאון הטבע בירושלים.... פוסט בפייסבוק – פעילות עם מוזיאון הטבע

בשנת 2020 עבר התיאטרון לפעול מתוך מוזיאון הטבע בירושלים בעקבות שיתוף פעולה שיצא לפועל במסגרת הפסטיבל, וב־2023 נאלץ לעזוב בשל עבודות הריסה ובנייה. מאז 2023 ממוקם התיאטרון במבנה הישן של בית הספר לתיאטרון חזותי בתלפיות.
ממוזער|ראשית הדרך - תיאטרון קומקום קרואטיה 2005
ממוזער|הצגה "ארוך קצר ומפותל" בדרום קוריאה 2018

 התיאטרון כיום 
תיאטרון קומקום פועל בגישה דו-לשונית (עברית–ערבית), עם יצירה המתמקדת בנושאים אוניברסליים וכוללת שפה חזותית חזקה ואינטראקטיביות עם הקהל.

התיאטרון יוזם ומפיק מדי שנה משנת 2012 את הפסטיבל הבינלאומי "בובות ועוד". בנוסף, הוא משתתף בפסטיבלים ואירועים בישראל ובעולם, מפעיל סדנאות לכל הגילאים והמגזרים, מארח אמנים ויוצר שיתופי פעולה בינתחומיים.
ממוזער|ההצגה "האדם הרוכב" בהופעה מ-2005ממוזער|הפסטיבל הבינלאומי הראשון של תיאטרון קומקום ב-2012
ממוזער|הצגות דו לשונית בתיאטרון: ערבית ועברית
ממוזער|פרויקטים ללימוד שפה באמצעות תיאטרון

 הצגות רפרטואר נבחרות 
 מעלה מטה – הצגה פיוטית על ילד ששואף גבוה במיוחד.
 האדם הרוכב – על היחסים בין האדם לטבע.
 קרה פעם באפריקה – אגדה על תנין רעב שבולע את השמש.
 מיזאנפלס – מה עושים במשפחה עם קשיי תקשורת עקב שימוש יתר בטלפונים ניידים?
 2054 – הצגה הבוחנת את העתיד הרחוק.

 הפסטיבל 
פסטיבל בובות ועוד נוסד בשנת 2012 בתמיכת עיריית ירושלים והקרן לירושלים. הפסטיבל משתנה כל שנה בהתאם לנושא ולעיצוב המקום, וכולל מופעי במה, מופעי חוצות, סדנאות, תערוכות ואירועים תלויי-מקום. הוא מארח אמני תיאטרון ילדים מהארץ ומהעולם.
ממוזער|המרחב האינטראקטיבי המתחלף בתיאטרון קומקום

 המרחבים 
בתיאטרון פועלים מרחבים אינטראקטיביים במשך כל השנה, עם סדנאות ופעילויות יצירה פתוחות,עיריית ירושלים – מרחבי יצירה של תיאטרון קומקום מתקנים אינטראקטיביים, אנימציה, וידאו, משחק, אמנות פלסטית, ובובות. המרחבים מעודדים פלואידיות משחקית ויצירת חוויה פעילה לכל המשתתפים.עיריית ירושלים – מרחבי יצירה של תיאטרון קומקום

 פרסים 
 2006 – "המוזיקה הטובה ביותר" בפסטיבל Walizka בלומז'ה, פולין עבור המופע "האדם הרוכב".
 2009 – "ההצגה המקורית ביותר" בפרס התיאטרון Black&White באימטרה, פינלנד עבור המופע "האדם הרוכב".
 2013 – "דואט השחקנים הטוב ביותר" בפרס קרנבל הבובות באלמטי, קזחסטן.
 2015 – "הצגת השנה הבינתחומית" בפרס הבמה לילדים ונוער של "אסיטז' ישראל" עבור המופע "SOS – מסע בין כוכבים".
 2015 – "שחקנית בתפקיד משנה" בפרס הבמה להצגות ילדים ונוער של "אסיטז' ישראל" עבור המופע "SOS – מסע בין כוכבים".

 ראו גם 
 תיאטרון חזותי
 תיאטרון שוליים
 תיאטרון בובות
 בית הספר לתיאטרון חזותי

 קישורים חיצוניים 


 עמוד התיאטרון באתר I Travel Jerusalem




 הערות שוליים 

קטגוריה:ירושלים: תיאטראות
קטגוריה:ישראל: תיאטרוני פרינג'
קטגוריה:ירושלים: תרבות